Cowell ontstoke oor skiet-grap | Nuus24
Los Angeles – Die X Factor-beoordelaar Simon Cowell is ontstoke nadat ‘n lid van die groep Depeche Mode mense tydens 'n onderhoud grappenderwys aangemoedig het om hom te skiet.Martin Gore, kitaarspeler vir Depeche Mode, het verlede week gesê hy haat werklikheidsprogramme soos X Factor, en het gesê iemand "moet Cowell skiet".Cowell het op sy beurt gesê Gore se kommentaar is onnosel en onverantwoordelik, het The Sun berig.“Ek lees Martin Gore wil my skiet. Hy was in Depeche Mode. Kom jy agter hoe dom dit jou maak? Gaan kyk die nuus,” het Cowell getweet.“Hoekom is ek kwaad vir Gore? Baie mense is al vanjaar geskiet en mense soos Gore moedig sulke gedrag aan,” het Cowell aan sy vyf miljoen volgelinge gesê.Gore het verlede week aan Music Week gesê dat hy werklikheidsprogramme soos X Factor blameer vir die swak gehalte groepe wat die musiekbedryf oplewer.“Ek is nie ‘n voorstander van geweld nie, maar iemand moet vir Simon Cowell skiet.”– Volg Nuus24 op Twitter Lees meer oor: simon cowell | bekendes VOLGENDE OP NUUS24X